זריקת דיסקוס

זריקת דיסקוס, ענף ספורט אולימפי, אחד ממקצועות הזריקה שבמסגרת ענף האתלטיקה.

זריקת דיסקוס הוא אחד מענפי הספורט העתיקים ביותר והחל עוד במשחקים האולימפיים ביוון העתיקה.

בתחרות זריקת דיסקוס המתחרים זורקים דסקה עגולה מעל מגרש מסומן. למנצח מוכתר מי שזורק למרחק הגדול ביותר.

יש הבדל בין משקל הדיסקוס בין תחרות הגברים לתחרות הנשים. משקל הדיסקוס של הגברים הוא 2 ק"ג, ושל הנשים הוא ק"ג אחד.

זורק הדיסקוס אוחז בו ביד אחת מתוחה כאשר היא מורמת לצד גופו, מסתובב סביב עצמו, כדי לתת לדיסקוס תנופה, וזורק את הדיסקוס.

 תיאור הדיסקוס 
צידיו של הדיסקוס התקני עשויים אחד החומרים הבאים: פלסטיק, עץ, מתכת, פיברגלס או סיבי פחמן. לעיתים משתמשים בדיסקוס מגומי קשיח.

שולי הדיסקוס עשויים ממתכת, ופנים הדיסקוס אף הוא מתכת, שמהווה את משקל הדיסקוס. 

שולי הדיסקוס וצידיו מוכרחים להיות חלקים, ללא בליטות, קצוות חדים, חריצים או שקעים, שעלולים לשמש כאמצעי אחיזה לאצבעות.

 חוקים 
את הדיסקוס זורק מתחרה העומד בתוך מעגל בקוטר 2.5 מטר. המעגל נמוך מהרצפה ב-20 מילימטר, ורצפתו בטון. לזורק אסור לצאת מתחום המעגל או לגעת ברגליו ברצפה המוגבהת לפני נחיתת הדיסקוס. על הדיסקוס לנחות בשטח הנוצר מזווית של 34.92 מעלות- ה"סקטור". אזור הזריקה מוקף גדר גבוהה על מנת להבטיח את ביטחון הסובבים.

לא קיימים חוקים לגבי אופן הזריקה של הדיסקוס. 

לאחר נחיתת הדיסקוס, נמדד המרחק בין קצהו הקדמי של תחום המעגל, למקום הנחיתה הראשוני של הדיסקוס. למקום שבו נעצר הדיסקוס בסוף אין משמעות.
זריקה פסולה אינה נמדדת. 

ברוב התחרויות מוקצבים שלושה או שישה ניסיונות זריקה לכל מתחרה. המתחרה שזרק את הדיסקוס למרחק הגדול ביותר באחד מן הניסיונות מוכרז כמנצח. לשאר ניסיונות הזריקה יש משמעות רק במצב של שוויון (תיקו). במקרה כזה, ישמשו הזריקות האחרות כשוברי שוויון, ובתחרות ינצח המתחרה שהוא גם בעל הזריקה השנייה בטיבה.

 שיא עולם 
 שיא העולם לנשים בזריקת דיסקוס שייך לגבריאלה ריינש () – 76.80 מטר (1988)
 שיא העולם לגברים בזריקת דיסקוס שייך למיקולאס אלקנה () – 75.56 מטר (2025)

 אלופים אולימפיים (פריז 2024) 
 האלופה האולימפית בזריקת דיסקוס היא ולארי אולמן () - 69.50 מטר.
 האלוף האולימפי בזריקת דיסקוס הוא רוג'ה סטונה () - 70.00 מטר.

 אלופי עולם (בודפשט 2023) 
 אלופת העולם בזריקת דיסקוס היא לאולאוגה טאוסאגה () - 69.49 מטר
 אלוף העולם בזריקת דיסקוס הוא דניאל סטול () - 71.46 מטר

 שיא ישראל 
 סיוון ג'אן ממכבי בני הנגב באר שבע קבעה ב-16 בפברואר 2008 שיא ישראלי חדש של 59.92 מטר
 איגור אברונין ממכבי תל אביב קבע ב-1 ביוני 1991 שיא ישראלי חדש של 62.24 מטר

 עשר זורקות הדיסקוס הטובות בכל הזמנים 
 דירוג תוצאה שם האתלטית מדינה מקום תאריך 1  76.80 מטר  גבריאלה ריינש    נויברדנבורג  9 ביולי 1988 2  74.56 מטר  זדנקה סילבה    ניטרה  26 באוגוסט 1984 3  74.56 מטר  אילקה וילודה    נויברדנבורג  23 ביולי 1989 4  74.08 מטר  דיאנה גנסקי    קרל-מרקס-שטאדט  ביוני 20, 1987 5  73.84 מטר  דניאלה קוסטיאן    בוקרשט  30 באפריל 1988 6  73.36 מטר  אירנה מזיסקי    פראג  17 באוגוסט 1984 7  73.28 מטר  גלינה סבינקובה    דונצק  8 בספטמבר 1984 8  73.23 מטר  צבטנקה חריסטובה    קאזאנלק  19 באפריל 1987 9  73.10 מטר  גיזלה באייר    ברלין  20 ביולי 1984 10  72.92 מטר  מרטינה הלמן    פוטסדאם  20 באוגוסט 1987

 עשרת זורקי הדיסקוס הטובים בכל הזמנים 
 דירוג תוצאה שם האתלט מדינה מקום תאריך 1  75.56 מטר  מיקולאס אלקנה    רומנה  13 באפריל 2025 2  74.08 מטר  יורגן שולט    נויברדנבורג  6 ביוני 1986 3  73.88 מטר  וירגיליוס אלקנה    קובנה  3 באוגוסט 2000 4  73.38 מטר  גרד קנטר    הלסינגבורג  4 בספטמבר 20065 71.86 מטר יורי דומצ'ב    מוסקבה  29 במאי 1983 דניאל סטול    בוטנאריד  29 ביוני 2019 7 71.84 מטר  פיוטר מלכובסקי    הנלו  8 ביוני 2013 8  71.70 מטר  רוברט פזקוש   סומבטהי  14 ביולי 2002 9  71.50 מטר  לארס רידל    ויסבאדן  3 במאי 1997 10  71.32 מטר  בן פלקנט    יוג'ין, אורגון  4 ביוני 1983

 האלופות והאלופים האולימפיים בזריקת דיסקוס 

 האלופות והאלופים העולמיים בזריקת דיסקוס 

 ראו גם 
 זורק הדיסקוס
התפתחות שיא העולם בזריקת דיסקוס (ויקיפדיה אנגלית)
הטלת כידון

קישורים חיצוניים



קטגוריה:אתלטיקה: מקצועות שדה
קטגוריה:ספורט אולימפי
קטגוריה:ספורט אולימפי ביוון העתיקה